Jön a Velvet Revolver
Június 22-én Budapesten lép fel a Guns 'n Roses egykori tagjaiból alakult rockbanda.
Jól ismert zenészek, a Guns n,Roses egykori tagjai alkotják a Velvet Revolver nevû amerikai rockcsapat gerincét, amely június 22-én ad koncertet a Petõfi Csarnok szabadtéri színpadán. 

A zenekarnak eddig egyetlen lemeze jelent meg 2004-ben, de a Contraband máris több listát vezetett, köztük a rangos Billboard 200-at. Több dala került a legjobbak közé, két dala három listán is az élre került jelezve, hogy a közönség élvezi, amit ez a banda csinál.
  
A Velvet Revolver (nevük jelentése bársony pisztoly) zenészei  közül hárman - Slash, Duff McKagan és Matt Sorum - játszottak az egykori botránybandában, a Guns n, Roses együttesben, énekesük, Scott Weiland, a Stone Temple Pilots frontembere volt. A csapatot Dave Kushner, a Wasted Youth és a Jane,s Addiction egykori tagja egészíti ki. 
Duff McKagan szerint az együttes nagyon agresszív zenét játszik. Mint fogalmazott, eltökélt szándékuk, hogy visszahozzák a káoszt a világ rockzenéjébe. A banda hard rockos beütésû zenéjére hatott az  Aerosmith, David Bowie, a Rolling Stones és a Nirvana is.   

Slash, McKagan és Sorum 2002-ben jött össze, hogy játsszon néhai  barátjuk és zenésztársuk emlékére. A Kushnerrel kiegészült együttes  a VH1 zenés televízió kamerái elõtt próbálta megtalálni  frontemberét. Nagyon sok variáció került szóba, amíg rátaláltak Weilandre, akinek kapcsolata akkor éppen lazulóban volt korábbi bandájával. Nagy hatással volt rá a Guns n, Roses Appetite for Destruction címû lemeze, ezért úgy döntött, hogy csatlakozik az alakuló csapathoz.  

A Velvet Revolver indulása nem volt problémamentes, fõként Weiland botrányai, kábítószerügyei miatt. A megalakulás után nem sokkal a zenekar megjelentette a íSet Me Freeí-t, a "The Hulk" filmzenéjét, elkészítette a Pink Floyd Money címû dalának feldolgozását, valamint az Italian Job filmzenéjét.  

A Velvet Revolver az RCA kiadót választotta, részben azért, mert  ismerték a ügyvezetõ Clive Davis-t, aki eljött hozzájuk, figyelte a  próbákat és látott bennük fantáziát. Ezután elkészült a Contraband rock Ú roll album, amely tükrözte a tagok zenei irányultságát. 

Az énekes azt vallja, hogy eddigi egyetlen lemezük az õszinteségrõl szól. A zenészek kis klubokban és nagy stadionokban is fel akarnak lépni. A Velvet Revolver nem a múltjából akar megélni. Ismerik a rájuk váró lehetõségeket, és nem akarják õket elszalasztani.